open-index/open-wikipedia-markdown huggingface dataset:
Αγία Σωτήρα Κορινθίας

Η **Αγία Σωτήρα** είναι οικισμός της τοπικής κοινότητας Πισίων της δημοτικής ενότητας Λουτρακίου-Περαχώρας του δήμου Λουτρακίου-Περαχώρας-Αγίων Θεοδώρων, της περιφερειακής ενότητας (τέως νομού) Κορινθίας, στην περιφέρεια Πελοποννήσου, σύμφωνα με το πρόγραμμα *Καλλικράτης*.

Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Κορινθίας.

## Γεωγραφία
Η Αγία Σωτήρα είναι παράλιος οικισμός της ΒΑ. Κορινθίας, στο τμήμα του νομού στη Στερεά Ελλάδα. Βρίσκεται στους βόρειους πρόποδες των Γερανείων στον μυχό του φερώνυμου όρμου του κόλπου Αλκυονίδων και σε μέσο σταθμικό υψόμετρο 30. Απέχει 41 χλμ. περίπου ΒΑ. της Κορίνθου.

  
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1971 και προσαρτήθηκε στην κοινότητα Πισίων
*Με το ΦΕΚ 244Α - 04/12/1997 αποσπάστηκε από την κοινότητα Πισίων και προσαρτήθηκε στον δήμο Λουτρακίου-Περαχώρας
*Με το ΦΕΚ 87Α - 07/06/2010 αποσπάστηκε από τον δήμο Λουτρακίου-Περαχώρας και προσαρτήθηκε στον δήμο Λουτρακίου-Αγίων Θεοδώρων (ο οποίος, το 2014, μετονομάστηκε σε δήμο Λουτρακίου-Περαχώρας-Αγίων Θεοδώρων)

(Πηγές:)

## Αξιοθέατα
*Ο ναός Μεταμόρφωσης του Σωτήρος, σταυροειδής, δικιόνιος χωρίς νάρθηκα, διαστάσεων 6,18 Χ 6,25 μ., κτισμένος από πωρόλιθους κατά το ισοδομικό σύστημα. Ο τρούλος είναι οκταγωνικός, «αθηναϊκού» τύπου και οι τοιχογραφίες βυζαντινές και αποσπασματικές.
*Η παραλία του οικισμού

Ο οικισμός, όπως και όλη η περιοχή νότια προς τα Γεράνεια, είχε μεγάλες ζημιές από τις καταστροφικές πυρκαγιές του 2021.

## Παραπομπές


## Πηγές
* *Εγκυκλοπαίδεια Πάπυρος Λαρούς Μπριτάνικα*, 2006 (ΠΛΜ)
* Εγκυκλοπαίδεια Δομή, 2002-4
* Οργανισμός εκδόσεων «Ελλάδα», χάρτες (Βαρελάς)
* Χάρτες «Ανάβαση» (Κιθαιρώνας-Πατέρας-Γεράνεια)
* eetaa.gr

Κατηγορία:Χωριά της περιφερειακής ενότητας Κορινθίας
Κατηγορία:Δήμος Λουτρακίου - Περαχώρας - Αγίων Θεοδώρων
Νήσος Μποϊάνα

thumb|Αεροφωτογραφία του δέλτα του ποταμού Μποϊάνα με τη Νήσο Μποϊάνα.
Η **Νήσος Μποϊάνα** (μαυροβουνιακά: Ада Бојана) είναι ένα τριγωνικό νησί στον δήμο Ολκινίου στο Μαυροβούνιο. Έχει έκταση 4,8 τετραγωνικά χιλιόμετρα και δημιουργείται από το δέλτα του ποταμού Μποϊάνα. Βρίσκεται στο νοτιότερο άκρο του Μαυροβουνίου, με τον ποταμό Μποϊάνα να χωρίζει τη νήσο από την αλβανική επικράτεια.

Το νησί συνορεύει και στις δύο πλευρές του από τον ποταμό Μποϊάνα και την Αδριατική θάλασσα στα νοτιοδυτικά. Αποτελεί δημοφιλή τουριστικό προορισμό, με αμμώδεις παραλίες μήκους 3 χιλιομέτρων με παραδοσιακά εστιατόρια με θαλασσινά.

Αν και βρίσκεται στην περιοχή της Μεσογείου, το κυρίαρχο κλίμα του νησιού είναι υποτροπικό.

## Παραπομπές


Κατηγορία:Νησιά του Μαυροβουνίου
Ο τυχοδιώκτης των δύο ηπείρων

***Ο τυχοδιώκτης των δύο ηπείρων*** () είναι γαλλική κωμωδία περιπέτειας του 1965 με πρωταγωνιστές τον Ζαν Πολ Μπελμοντό και την Ούρσουλα Άντρες. Την ταινία σκηνοθέτησε ο Φιλίπ ντε Μπροκά ενώ ο Ντανιέλ Μπουλανζέ έγραψε το σενάριο, το οποίο είναι βασισμένο χαλαρά στο μυθιστόρημα *Οι περιπέτειες ενός Κινέζου στην Κίνα* (γαλλικά: *Les Tribulations d'un Chinois en Chine*) του 1879 του Ιουλίου Βερν.

## Πλοκή
Ο εκατομμυριούχος Αρτούρ Λεμπερέρ έχει βαρεθεί τη ζωή. Προσπαθεί να αυτοκτονήσει, αλλά αποτυγχάνει και μετά αποφασίζει να ταξιδέψει στο Χονγκ Κονγκ, για να δει αν μπορεί να θεραπευτεί η κατάθλιψή του.

Στο Χονγκ Κονγκ, ο Αρτούρ ανακαλύπτει ότι τα χρήματά του έχουν κάνει φτερά. Ο κύριος Γκο, ο παλιός του δάσκαλος και Κινέζος φιλόσοφος, τον αναγκάζει να συνάψει ένα ασφαλιστήριο συμβόλαιο ζωής για να ωφελήσει την Αλίς, την αρραβωνιαστικιά του Αρτούρ, και τον κύριο Γκο. Ο Γκο υπόσχεται στον Αρτούρ ότι θα βάλει κάποιον να τον σκοτώσει.

Στη συνέχεια ο Αρτούρ συναντά την Αλεξαντρίν, εθνολόγο και στριπτιζέζ. Αποφασίζει να μην πεθάνει και πηγαίνει να βρει τον Γκο πριν ο αυτός μπορέσει να προσλάβει δολοφόνο.

## Διανομή ρόλων
* Ζαν Πολ Μπελμοντό ως Αρτούρ Λεμπερέρ
* Ούρσουλα Άντρες ως Αλεξαντρίν Πιναρντέλ
* Μαρία Πακόμ ως Σούζι Πονσαμπέρ
* Ναλερί Λαγκράνζ ως Αλίς Πονσαμπέρ
* Βαλέρι Ινκιτζίνοφ ως κύριος Γκο
* Ζαν Ροσφόρ ως Λεόν

## Παραγωγή
Εκτός από τα πλάνα στην Κίνα, η ταινία περιέχει αρκετά λεπτά από την περιοχή Άγκρα στην Ινδία, μεταξύ των οποίων και το μαυσωλείο Ταζ Μαχάλ, το οποίο φαίνεται πολύ πιο λευκό από ό,τι είναι σήμερα. Η ταινία περιλαμβάνει επίσης περίπου 15 λεπτά πλάνα από την κεντρική περιοχή του Κατμαντού στο Νεπάλ, τον κοντινό ναό Swayambunath στην πλαγιά του λόφου και περισσότερες αγροτικές ορεινές περιοχές του Νεπάλ, με φόντο τα εντυπωσιακά Ιμαλάια.

Η ταινία επανένωσε τον Φιλίπ ντε Μπροκά και τον Μπελμοντό, που είχαν δουλέψει στην ταινία *[[Ο τυχοδιώκτης του Ρίο|Ο Τυχοδιώκτης του Ρίο]]* (*L'homme de Rio*). Τα γυρίσματα ξεκίνησαν με τον τίτλο *Κινέζικες περιπέτειες στην Κίνα* στις 5 Ιανουαρίου 1965 στο Νεπάλ.  Η Ούρσουλα ΆΝτρες έφυγε για το Χονγκ Κονγκ τον Φεβρουάριο του 1965.  Τα γυρίσματα έγιναν στο Χονγκ Κονγκ και στο Παρίσι. 

## Υποδοχή
Η ταινία ήταν η δέκατη πιο δημοφιλής ταινία του 1965 στη Γαλλία, μετά τις ταινίας *Το κορόιδο*, *[[Τζέιμς Μποντ, Πράκτωρ 007 εναντίον Χρυσοδάκτυλου|Τζέιμς Μποντ, πράκτωρ 007 εναντίον Χρυσοδάκτυλου]]*, *[[Τζέιμς Μποντ, πράκτωρ 007: επίχειρηση κεραυνός]]*, *Ο χωροφύλακας στη Νέα Υόρκη*, *[[Μαίρη Πόππινς (ταινία)|Μαίρη Πόπινς]]*, *[[Η Επιστροφή του Φαντομά|Η επιστροφή του Φαντομά]]*, *Ο κεραυνός του Θεού*, *[[Οι Εξυπνάκηδες|Οι εξυπνάκηδες]]* και *Βίβα Μαρία*. 

## Παραπομπές
 

## Εξωτερικοί σύνδεσμοι
*   

Κατηγορία:Ιταλικές ταινίες της δεκαετίας 1960
Κατηγορία:Γαλλόφωνες ταινίες
Κατηγορία:Γαλλικές ταινίες της δεκαετίας 1960
Κατηγορία:Ταινίες γυρισμένες στο Χονγκ Κονγκ
Κατηγορία:Ταινίες βασισμένες σε γαλλικά μυθιστορήματα
Κατηγορία:Ταινίες του 1965
Κατηγορία:Ταινίες με θέμα την αυτοκτονία
Καρυόφυτο Ιωαννίνων

Το **Καρυόφυτο** είναι ορεινό χωριό της Ηπείρου στην Περιφερειακή Ενότητα Ιωαννίνων.

## Γεωγραφικά - ιστορικά στοιχεία
Το Καρυόφυτο βρίσκεται κοντά στα όρια με την Περιφερειακή Ενότητα Τρικάλων στις βορειοδυτικές πλαγιές του όρους Λάκμος (τμήμα της οροσειράς της νότιας Πίνδου) σε υψόμετρο 950 μέτρα. Απέχουν 50 χλμ. ΒΑ. από την πόλη των Ιωαννίνων (οδικά - μέσω Εγνατίας) και 23 χλμ. ΝΔ. από το Μέτσοβο  (έδρα του δήμου). 

Αναφέρεται επίσημα ως ξεχωριστός οικισμός για πρώτη φορά το 1961 με την παλιά του ονομασία *Καρυαί* να απογράφεται στην κοινότητα Μεγάλου Περιστερίου. Το 1963 με το ΦΕΚ 91Α - 13/06/1963 μετονομάστηκε σε Καρυόφυτον. Σύμφωνα με το σχέδιο Καλλικράτης, μαζί με τα Αμπελάκια, το Καστρί, την Κερασιά, το Μεγάλο Περιστέρι και τις Μηλιές αποτελούν την τοπική κοινότητα Μεγάλου Περιστερίου της δημοτικής ενότητας Μολοσσών που υπάγεται στο δήμο Μετσόβου και σύμφωνα με την απογραφή 2011 απογράφονται 28 κάτοικοι.

## Παραπομπές


Κατηγορία:Δήμος Μετσόβου
Κατηγορία:Χωριά της περιφερειακής ενότητας Ιωαννίνων
Σαρλ Καουντί

Ο **Σαρλ Λομπαέ-Καουντί** (19 Ιουλίου 1986) είναι Κονγκολεζογάλλος επαγγελματίας καλαθοσφαιριστής που αγωνίζεται για την ΑΣΒΕΛ του Γαλλικού Πρωταθλήματος.

## Επαγγελματική σταδιοδρομία
Στην επαγγελματική του σταδιοδρομία, ο Καουντί έχει παίξει με τους ακόλουθους συλλόγους: Σολέ Μπασκέτ, Εβρέ Μπασκέτ, JDA Ντιζόν, Λε Μαν και ΑΣΒΕΛ Μπασκέτ .

## Εθνική Γαλλίας
Ο Καουντί έχει εκπροσωπήσει την εθνική ομάδα καλαθοσφαίρισης της Γαλλίας στα Ευρωπαϊκά Πρωταθλήματα του 2011,  του 2013 και του 2015 . Έπαιξε επίσης στο Παγκόσμιο Κύπελλο Καλαθοσφαίρισης της FIBA το 2014 και στους Θερινούς Ολυμπιακούς Αγώνες του 2016. 

## Διακρίσεις

### Διασυλλογικές

; ΑΣΒΕΛ

* Πρωταθλητής Γαλλίας : 2015–16

; Λε Μαν Σαρτ Μπασκέτ

* Κύπελλο Ηγετών Γαλλίας : 2014

### Ατομικές
* All-Star Γαλλικού Πρωταθλήματος (3): 2011, 2012, 2013
* Καλύτερος Αμυντικός Γαλλικού Πρωταθλήματος : 2016

## Παραπομπές


## Εξωτερικοί σύνδεσμοι
* Σαρλ Καουντί στο EuroCup
* Σαρλ Καουντί στη FIBA Ευρώπης
* Σαρλ Καουντί στο Eurobasket.com
* Σαρλ Καουντί στο Γαλλικό Πρωτάθλημα (στα Γαλλικά)

Κατηγορία:Σμολ φόργουορντ
Κατηγορία:Καλαθοσφαιριστές Λε Μαν Σαρτ Μπασκέτ
Κατηγορία:Καλαθοσφαιριστές Ντιζόν Μπασκέτ
Κατηγορία:Γάλλοι καλαθοσφαιριστές
Κατηγορία:Καλαθοσφαιριστές Σολέ Μπασκέτ
Κατηγορία:Καλαθοσφαιριστές στους Θερινούς Ολυμπιακούς Αγώνες 2016
Κατηγορία:Καλαθοσφαιριστές ΑΣΒΕΛ Βιλερμπάν
Κατηγορία:Καλαθοσφαιριστές Παγκοσμίου Πρωταθλήματος 2014
Κατηγορία:Καλαθοσφαιριστές Εθνικής Γαλλίας
Κατηγορία:Καλαθοσφαιριστές Εβρέ Μπασκέτ
Αγία Τριάδα Σάμου

Η **Αγία Τριάδα** είναι οικισμός της Σάμου. Διοικητικά υπάγεται στην δημοτική κοινότητα και δημοτική ενότητα Βαθέος, του δήμου Ανατολικής Σάμου και περιφερειακής ενότητας (τέως νομού) Σάμου, στην περιφέρεια Βορείου Αιγαίου, σύμφωνα με το πρόγραμμα *Καλλικράτης*..  
## Γεωγραφικά στοιχεία
Η Αγία Τριάδα είναι ημιορεινός οικισμός της Α. Σάμου, λίγο νοτιότερα από το μοναστήρι της Αγίας Ζώνης και σε μέσο σταθμικό υψόμετρο 160 μέτρα. Απέχει 5 χιλιόμετρα περίπου Α.ΝΑ. της πόλης της Σάμου.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 2001 και προσαρτήθηκε στο τοπικό διαμέρισμα Βαθέος του δήμου Βαθέος 
*Με το ΦΕΚ 87Α - 07/06/2010, ο οικισμός αποσπάστηκε από τον δήμο Βαθέος και προσαρτήθηκε στον δήμο Σάμου 
*Με το ΦΕΚ 43Α - 079/03/2019, αποσπάστηκε από τον δήμο Σάμου και προσαρτήθηκε στον δήμο Ανατολικής Σάμου

(Πηγή: https://www.eetaa.gr/metaboles/oikmet_details.php?id=28109)
## Αξιοθέατα
*Το εκκλησάκι του Προφήτη Ηλία νοτιοανατολικά του οικισμού
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*eetaa.gr

Κατηγορία:Χωριά της περιφερειακής ενότητας Σάμου
Κατηγορία:Δήμος Ανατολικής Σάμου
Καστρί Εγνατίας Ιωαννίνων

Το **Καστρί** Εγνατίας είναι ορεινό χωριό της Ηπείρου στην Περιφερειακή Ενότητα Ιωαννίνων, το οποίο βρίσκεται κοντά στα όρια με την Περιφερειακή Ενότητα Τρικάλων. Είναι κτισμένο στις βορειοδυτικές πλαγιές του όρους Λάκμος (τμήμα της οροσειράς της νότιας Πίνδου) σε υψόμετρο 1.015 μέτρα. Απέχει 49 χλμ. Α.-ΒΑ. από την πόλη των Ιωαννίνων (οδικά - μέσω Εγνατίας), 22 χλμ. Δ.-ΝΔ. από το Μέτσοβο  (έδρα του δήμου) και περίπου 3 χλμ. Ν. από το Μεγάλο Περιστέρι. Αναφέρεται επίσημα ως ξεχωριστός οικισμός για πρώτη φορά το 1961 να απογράφεται στην κοινότητα Μεγάλου Περιστερίου. Σύμφωνα με το σχέδιο Καλλικράτης, μαζί με τα Αμπελάκια, το Καρυόφυτο, την Κερασιά, το Μεγάλο Περιστέρι και τις Μηλιές αποτελούν την τοπική κοινότητα Μεγάλου Περιστερίου της δημοτικής ενότητας Εγνατίας που υπάγεται στο δήμο Μετσόβου και σύμφωνα με την απογραφή 2011 απογράφονται 30 κάτοικοι.
## Σημείωση
Στην Ήπειρο υπάρχουν οι συνώνυμοι οικισμοί Καστρί Ζίτσας και Καστρί Θεσπρωτίας.

## Παραπομπές


Κατηγορία:Δήμος Μετσόβου
Κατηγορία:Χωριά της περιφερειακής ενότητας Ιωαννίνων
Τζον Ρίλι

Ο **Τζον Πίτερ Ρίλι** (γεννήθηκε στις 4 Νοεμβρίου 1971) είναι Αυστραλός προπονητής καλαθοσφαιριστής και πρώην επαγγελματίας παίχτης που είναι βοηθός προπονητή της ομάδας καλαθοσφαίρισης του UC Σάντα Μπάρμπαρα Γκάουκος και της εθνικής ομάδας καλαθοσφαίρισης της Αυστραλίας . 

## Ενεργός δράση
Ο Ρίλι πέρασε το μεγαλύτερο μέρος της σταδιοδρομίας του στο National Basketball League (NBL). Στην πρώτη του χρονιά στο NBL, ο Ρίλι κέρδισε το βραβείο Πρωτάρη της Χρονιάς παίζοντας για τους Μπρίσμπεϊν Μπούλετς . Ήταν γνωστός για την ευστοχία του σε μεγάλη απόσταση. Έχει επίσης παίξει στο Πανεπιστήμιο του Γκονζάγκα  στις Ηνωμένες Πολιτείες και στην ΑΕΚ. Στις 18 Φεβρουαρίου 2009, ο Ρίλι πέτυχε δέκα τρίποντα στη νίκη των Κροκς με 103–96 επί των Περθ Ουάιλντκατς στον προημιτελικό αποκλεισμού. Ο Ρίλι κατέληξε με 34 πόντους και τρία ριμπάουντ. Κατέχει και το υψηλό στους πόντους που σημείωσε Αυστραλός, με 45 πόντους.  Ο Ρίλι έπαιξε σε 481 παιχνίδια στο NBL και είχε μέσο όρο 16,3 πόντους, 3,7 ασίστ και 5,8 ριμπάουντ ανά αγώνα. 

## Προπονητική σταδιοδρομία
Ο Ρίλι ήταν βοηθός προπονητή στο Πολιτειακό Πανεπιστήμιο του Μπόισι στο Μπόισι, στο Άινταχο, από το 2011 έως το 2017. 

Στις 16 Μαΐου 2017, ανακοινώθηκε ότι ο Ρίλι προσλήφθηκε ως βοηθός προπονητή για την ομάδα καλαθοσφαίρισης του UC Σάντα Μπάρμπαρα Γκάουκος . 

Στις 13 Ιουλίου 2021, ο Ρίλι αντικατέστησε τον Ντέιβιντ Πάτρικ ως βοηθός προπονητή για την εθνική ομάδα καλαθοσφαίρισης της Αυστραλίας που αγωνίστηκε στους Ολυμπιακούς Αγώνες του Τόκιο.  

## Παραπομπές
 

## Εξωτερικοί σύνδεσμοι
* Προφίλ προπονητή: Τζον Ρίλι 

Κατηγορία:Σούτινγκ γκαρντ
Κατηγορία:Καλαθοσφαιριστές στους Θερινούς Ολυμπιακούς Αγώνες 2004
Κατηγορία:Αυστραλοί καλαθοσφαιριστές
Κατηγορία:Καλαθοσφαιριστές ΑΕΚ
Αλπική λίμνη

[δεξιά|μικρογραφία|250x250εσ|Η Μαύρη Λίμνη (''Czarny Staw'') στο Όρος [Ρίσι στα Τάτρα, Πολωνία.]]
**Αλπική λίμνη** είναι προπαγετωνική ορεινή λίμνη, η οποία σχηματίζεται σε ένα λεκανοπέδιο που έχει σκαλιστεί από έναν παγετώνα. Ένας λιθώνας μπορεί να σχηματίσει ένα φυσικό φράγμα κάτω από μια αλπική λίμνη.

## Σχηματισμός
δεξιά|μικρογραφία|250x250εσ| Δράση παγετώνων που σχηματίζουν ένα λεκανοπέδιο, το οποίο μπορεί να φιλοξενεί μια αλπική λίμνη.
Οι αλπικές λίμνες είναι το αποτέλεσμα μικρών παγετώνων που ονομάζονται λεκανοπέδια. Τα λεκανοπέδια σχηματίζονται σε κοιλότητες στις βουνοπλαγιές. Τελικά, η κοιλότητα στην οποία σχηματίζεται ένα λεκανοπέδιο μπορεί να γίνει ένα σχήμα μεγάλου μπολ στην πλαγιά του βουνού, που προκαλείται από τις καιρικές συνθήκες από τον διαχωρισμό του πάγου και καθώς επίσης και να διαβρώνεται από το «τράβγημα». Η λεκάνη θα γίνει βαθύτερη καθώς συνεχίζει να διαβρώνεται από τον διαχωρισμό και την τριβή του πάγου. Ένα λεκονοπέδιο τυπικά θα περιβάλλεται εν μέρει από τις τρεις πλευρές από απότομους γκρεμούς, με την τέταρτη πλευρά να είναι μια μορφή λιθώνα κατασκευασμένη από μοραίνα, που σχηματίζει το *χείλος*, από το οποίο θα ρέει είτε ένα ρέμα είτε ένας παγετώνας από το λεκανοπέδιο.

Οι αλπικές λίμνες σχηματίζονται από το λιώσιμο του παγετώνα του λεκανοπεδίου. Μπορεί να είναι είτε εποχιακά χαρακτηριστικά ως υπερπαγετωνικές λίμνες, είτε μόνιμα χαρακτηριστικά που σχηματίζονται στις κοιλότητες που αφήνουν τα λεκανοπεδία σε πρώην παγετωνικές περιοχές.

## Εικόνες

Αρχείο:Adirondack Mountains, N.Y.- Lake Tear of the Clouds by Stoddard, Seneca Ray.png|Δάκρυ των Σύννεφων (αλπική λίμνη) στα Όρη Αντιρόντακ, Νέα Υόρκη, φωτογραφία περ. 19ος αιώνας
Αρχείο:Velke Hincovo pleso.jpg|Βελκέ Χιντσοβό στα Όρη Τάτρα, η μεγαλύτερη και βαθύτερη αλπική λίμνη στη Σλοβακία
Αρχείο:Lousy Lake (tarn) N. Cascades Nat. Park, Pickett Range WA.jpg|Λίμνη Λάουζι στο Πίκετ Ρέιντζ, Ουάσιγκτον, ΗΠΑ
Αρχείο:Banderishki chukar.JPG|Η κορυφή Μπαντερίσκι Τσούκαρ όπως φαίνεται από τις αλπικές λίμνες Μπαντερίσκι στο Όρη Πιρίν, Βουλγαρία
Αρχείο:Pirin - Gergiysko ezero, vrah Sinanitsa - IMG 4448.jpg|Θέα στην αλπική λίμνη Γκεργκίσκο και στην κορυφή Σινάνιτσα στα Όρη Πιρίν, Βουλγαρία
Αρχείο:Страшното езеро.jpg|Η Τρομακτική Λίμνη (αλπική) στην οροσειρά Ρίλα, Βουλγαρία


## Δείτε επίσης
* Προπαγετωνική λίμνη
*Λιμνούλα

## Παραπομπές



Κατηγορία:Παγετωνικές λίμνες
Ασώτιος Γ΄ ο Βαγρατίδης

δεξιά|μικρογραφία|230x230εσ|Αρμενικά φεουδαρχικά Βασίλεια το 1000 μ.Χ.

Ο **Ασώτιος Γ΄** ο *Τυφλός*,  Ashot Kurants, (π. 690 – 762) από τον Οίκο των Βαγρατιδών ήταν προεδρεύων πρίγκιπας της Αρμενίας ως *[[Ισκάν (τίτλος)|ishkan]]* από το 732 έως το 748. Ήταν ανιψιός του Σμπατ ΣΤ΄.

## Βιογραφία
Κέρδισε την εύνοια του χαλιφάτου των Ομμεϋαδών, νικώντας έναν από τους εμίρηδες που είχαν επαναστατήσει κατά της Δαμασκού και επιτέθηκε στην Αρμενία. Η ανάληψή του σηματοδότησε την έλευση των Βαγρατιδών στην εξουσία. Τυφλώθηκε από τους αντιπάλους ευγενείς τού γένους των Μαμικονιάν. Η νέα δύναμη της Αρμενίας είχε φτάσει σε τέτοιο επίπεδο, που η χώρα σε σύντομο χρονικό διάστημα μπορούσε να συγκαλέσει έναν στρατό 90.000 ανδρών, έτοιμους να σταλούν στη μάχη.

## Οικογένεια
Είχε δύο γιους, τον Σμπατ Ζ΄ και τον Βασάκ.

## Παραπομπές σε πηγές


## Εξωτερικοί σύνδεσμοι
* Η Καταγωγή του Ασότ Γ΄ Βαγρατιδών

Κατηγορία:Ηγεμόνες της Αρμενίας
Κατηγορία:Βαγρατίδες
Σεμπάδ Δ΄ ο Βαγρατίδης

Ο **Σμπατ Δ΄**,  Smbat IV Bagratuni) από τον Οίκο των Βαγρατιδών ήταν ένας Αρμένιος πρίγκιπας, που υπηρέτησε πρώτα στον Ρωμαϊκό στρατό, πριν μεταστραφεί περί το 595 στη Σασανιδική Αυτοκρατορία, όπου είχε μία διακεκριμένη στρατιωτική σταδιοδρομία και κέρδισε υψηλές τιμές μέχρι το τέλος του το 616/7. Τον διαδέχθηκε ο γιος του, Βαραζτιρότς.

## Βιογραφία
Ο Σμπατ Δ΄ ήταν γιος του Μανουήλ Βαγρατιδών (Manwel Bagratuni). Αναφέρεται για πρώτη φορά κάποια στιγμή στη δεκαετία του 580, όταν ο Ρωμαίος Αυτοκράτορας Μαυρίκιος (βασ. 582–602) ζήτησε από τους Αρμένιους ευγενείς να συγκεντρώσουν ιππικό για υπηρεσία στους πολέμους του κατά των Αβάρων. Ο Σμπατ Δ΄ και ο Σαχάκ Μαμικονιάν οδήγησαν μία μονάδα 1.000 ανδρών ο καθένας στην Κωνσταντινούπολη, όπου ανταμείφθηκαν πλουσιοπάροχα και στάλθηκαν στην πατρίδα τους. Ο Σεβεός προσθέτει επίσης ότι ο Mαυρίκιος υποτίθεται, ότι υιοθέτησε τον Σμπατ Δ΄ σε αυτή την περίσταση.  Το 589 όμως ο Σμπατ Δ΄ ηγήθηκε της εξέγερσης κατά των Ρωμαίων, αιχμαλωτίστηκε και στάλθηκε στην Κωνσταντινούπολη, όπου καταδικάστηκε σε θάνατο και κρατήθηκε, για να τον κατασπαράξουν τα θηρία στον Ιππόδρομο της Κωνσταντινούπολης. Του δόθηκε χάρη την τελευταία στιγμή από τον Μαυρίκιο, ο οποίος στη συνέχεια τον εξόρισε σε κάποια «μακρινά νησιά» και αργότερα στην Αφρική. 

Ο Σμπατ Δ΄ επέστρεψε από την εξορία λίγο καιρό αργότερα και μπήκε στην υπηρεσία τού Σασανίδη σάχη Χοσρόη Β΄, ο οποίος το 595 τον διόρισε στρατιωτικό κυβερνήτη (*[[μαρζμπάν|marzban]]*) της Υρκανίας (στις νότιες ακτές της Κασπίας Θάλασσας).   Ο Σμπατ Δ΄ υπηρέτησε σε αυτή τη θέση μέχρι το 602, αλλά αρχικά εργάστηκε για την καταστολή της εξέγερσης του Βιστάμ στο Χορασάν, προτού ανακληθεί να διαμένει στη βασιλική αυλή στην Κτησιφώντα. Εκεί έλαβε περαιτέρω τιμές και διορίστηκε επίσης μικρός υπουργός Οικονομικών. 

Περί το 607 («το 18ο έτος της βασιλείας του Χοσρόη») στάλθηκε πίσω στην Αρμενία με εκτεταμένες εξουσίες ως «διοικητής του στρατού των αρχόντων των οίκων». Η θητεία του στην Αρμενία ήταν σύντομη, αλλά παραγωγική: όπως γράφει ο Ν. Γκαρσοϊάν, «οι εξαιρετικές δυνάμεις του Σμπατ Δ΄ του επέτρεψαν να επιβεβαιώσει την εξουσία του Περσικού στέμματος στην Περσαρμενία, να αποκαταστήσει το κύρος της εξασθενημένης Αρμενικής Εκκλησίας συγκαλώντας ένα συμβούλιο, που εξέλεξε νέον *[[Καθολικός|καθολικό]]* τον Αβραάμ Α΄ μετά από κενή θέση τριών ετών, και να ανοικοδομήσει τον καθεδρικό ναό της Αρμενικής διοικητικής πρωτεύουσας Ντβιν, παρακάμπτοντας τις αντιρρήσεις των τοπικών Περσικών αρχών». Τον επόμενο χρόνο, ο Σμπατ Δ΄ έλαβε τον τιμητικό τίτλο "η χαρά (ή η ικανοποίηση) του Χοσρόη* (*Khosrow Shun) και περίπου αυτή τη φορά οδήγησε μία εκστρατεία εκ μέρους του Χοσρόη εναντίον των Εφθαλιτών, τους οποίους νίκησε, σκοτώνοντας πιθανώς τον βασιλιά τους σε μονομαχία. 

Μετά από αυτό αποσύρθηκε στη βασιλική αυλή, όπου έζησε ανάμεσα στις τιμές, που του έκανε ο Χοσρόης Β΄ μέχρι το τέλος εκείνου το 616/7. Τον διαδέχθηκε ο γιος του Βαραζ-Τιρότς Β΄.  

## Βιβλιογραφικές αναφορές


 

Κατηγορία:Βυζαντινοί επαναστάτες
Κατηγορία:Βυζαντινοί φυλακισμένοι και κρατούμενοι
Κατηγορία:Βαγρατίδες
Κατηγορία:Βυζαντινοί του 6ου αιώνα
Ούρμια

Η **Ούρμια** (περσικά: ارومیه, προφ.: **Ορουμιγέ**· αρμενικά: Ուրմիա· συριακά: ܐܘܪܡܝܐ· κουρδικά: ورمێ· αζερικά: اورمیه و) είναι η μεγαλύτερη πόλη στην επαρχία του Δυτικού Αζερμπαϊτζάν του Ιράν και η πρωτεύουσα της κομητείας Ούρμια. Βρίσκεται σε υψόμετρο 1.330 μέτρων πάνω από την επιφάνεια της θάλασσας και τοποθετείται κατά μήκος του ποταμού Σαχάρ στην πεδιάδα Ούρμια. Η λίμνη Ούρμια, μια από τις μεγαλύτερες αλμυρές λίμνες του κόσμου, βρίσκεται στα ανατολικά της πόλης και η ορεινή τουρκική συνοριακή περιοχή βρίσκεται στα δυτικά.

Σύμφωνα με την απογραφή του 2016, έχει 736.224 κατοίκους. Παρόλο που η πλειοψηφία των κατοίκων της πόλης είναι μουσουλμάνοι, η χριστιανική ιστορία της Ούρμια διατηρείται καλά και είναι ιδιαίτερα εμφανής στις πολλές εκκλησίες και καθεδρικούς ναούς της πόλης.

## Παραπομπές


## Εξωτερικοί σύνδεσμοι
* 

Κατηγορία:Κατοικημένες περιοχές στην Κομητεία Ούρμια
Κατηγορία:Ασσυριακοί οικισμοί
Σαχάκιος Β΄ ο Βαγρατίδης

Ο **Σαχάκιος Β΄ ο Βαγρατίδης** Αρμενικά: Սահակ Բ Բագրատունի Sahak II Bagratuni, ήταν Αρμένιος ευγενής από τη Δυναστεία Μπαγκρατούνι . Υπηρέτησε ως μαρζμπάνος της περσικής Αρμενίας για λίγο το 482.

## Βιογραφία
Ο Σαχάκ Β΄ ήταν γιος του Τιρότς Α΄, ενός Αρμένιου *[[ασπέτ]]* . Όταν ο Tirots πέθανε το 451, ο Sahak II έλαβε τον τίτλο του ιλάρχου (aspet). Το 475 η πριγκίπισσα Σουσανίκ των Μαμικονιάν, δολοφονήθηκε από τον σύζυγό της πρίγκιπα Βαρσκέν, ο οποίος ήταν προσήλυτος στον Ζωροαστρισμό και ήταν συγγενής της οικογένειας Mιχράν. Ο λόγος αυτής της δολοφονίας ήταν, επειδή είχε αρνηθεί να προσηλυτιστεί στον Ζωροαστρισμό και ήθελε να παραμείνει Χριστιανή. Ο Βαρσκέν, λόγω των πράξεών του, εκτελέστηκε το 482 από τον Βαχτάνγκ Α΄ βασιλιά της Ιβηρίας . Ο Σασανίδης σάχης Περόζ Α΄ έστειλε σύντομα στρατό, για να τιμωρήσει τον Βαχτάνγκ για παρέμβαση. Ωστόσο στον Βαχτάνγκ προσχώρησαν οι Αρμένιοι και άρχισε μία εξέγερση στην Αρμενία, με επικεφαλής τον Βαχάν Α΄ Μαμικονιάν και τον Σαχάκ Β΄.

Οι Βαχάν και Σαχάκ κατάφεραν να νικήσουν τον marzban Adhur Gushnasp και ο Σαχάκ ανακηρύχθηκε από τον Bαχάν και τους άλλους Αρμενίους ως διοικητής (marzban) της Αρμενίας. Ωστόσο το 482 ο Περόζ έστειλε στρατό υπό τον Σαπούρ Μιχράν, ο οποίος νίκησε τους Αρμένιους επαναστάτες, σκοτώνοντας τον Σαχάκ. Στη συνέχεια ο Βαχάν κατέφυγε στα βουνά, ενώ ο Σαπούρ ανέκτησε τον έλεγχο της Αρμενίας. 

## Οικογένεια
Ο Σαχάκ είχε έναν γιο, που ονομαζόταν Σπαντιάτ, στον οποίο δόθηκε ο τίτλος του ιλάρχου (aspet) μετά το τέλος του.

## Παραπομπές


## Πηγές
* 
* 
* 
* 
* 

 

Κατηγορία:Βαγρατίδες
Νίκος Παπανικολάου

Ο **Νικόλαος "Νίκος" Παπανικολάου** (γεννήθηκε την 1 Ιουνίου 1985) είναι Έλληνας επαγγελματίας καλαθοσφαιριστής . Έχει ύψος 2,09 μέτρων και παίζει στην θέση του πάουερ φόργουορντ.

## Επαγγελματική σταδιοδρομία
Μερικοί από τους συλλόγους με τους οποίους έχει παίξει ο Παπανικολάου κατά τη διάρκεια της επαγγελματικής του σταδιοδρομίας είναι: ΑΕΚ, Ηλυσιακός, Ρέθυμνο, Πανελευσινιακός και Ψυχικό .

## Πορεία στην Εθνική Ομάδα
Ο Παπανικολάου ήταν μέλος των μικρών εθνικών ομάδων της Ελλάδας. Με τις μικρές εθνικές ομάδες της Ελλάδας, έπαιξε στο Ευρωπαϊκό Πρωτάθλημα Παίδων της FIBA του 2001 και στο Ευρωπαϊκό Πρωτάθλημα Νέων Ανδρών του 2004 . Ο Παπανικολάου κέρδισε το ασημένιο μετάλλιο στους Μεσογειακούς Αγώνες του 2009, με την Εθνική Ελλάδος κάτω των 26 ετών.

## Παραπομπές


## Εξωτερικοί σύνδεσμοι
* Προφίλ Euroleague.net
* Προφίλ Αρχείου FIBA
* Προφίλ Basketball-Reference.com
* Προφίλ Eurobasket.com
* Προφίλ στην Ιστοσελίδα του Ελληνικού Πρωταθλήματος (στα Ελληνικά)
* Προφίλ RealGM.com

Κατηγορία:Καλαθοσφαιριστές Ρεθύμνου
Κατηγορία:Καλαθοσφαιριστές Α.Ε. Ψυχικού
Κατηγορία:Πάουερ φόργουορντ
Κατηγορία:Καλαθοσφαιριστές Πανελευσινιακού
Κατηγορία:Καλαθοσφαιριστές Ηλυσιακού
Κατηγορία:Καλαθοσφαιριστές Α.Ε. Χολαργού
Κατηγορία:Καλαθοσφαιριστές Α1 Εθνικής Ελλάδας
Κατηγορία:Έλληνες καλαθοσφαιριστές
Κατηγορία:Αθλητές στους Μεσογειακούς Αγώνες 2009
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Δάφνης
Βαραζτιρότς Β΄ Βαγρατιδών

**Βαραζτιρότς Β΄**  Varaztirots II Bagratuni, (π. 590 – 645) από τον Οίκος των Βαγρατιδών ήταν Αρμένιος πρίγκιπας (*[[ναχαράρ|nakharar]])*, γιος του Σμπατ Δ΄. Ήταν ''περιφερειάρχης'' (marzpan) της Αρμενίας π. 628, κατέφυγε στη Ρωμαϊκή Αυτοκρατορία αμέσως μετά και εξορίστηκε για αρκετά χρόνια στην Αφρική για τη συμμετοχή του σε συνωμοσία κατά του Ηρακλείου. Κατά την επιστροφή του περί το 645/6, ονομάστηκε *[[κουροπαλάτης]]* και προεδρεύων πρίγκιπας της Αρμενίας, αλλά απεβίωσε πριν περιβληθεί επίσημα το αξίωμα.

## Βιογραφία
Ο Βαραζτιρότς ήταν ο μεγαλύτερος γιος του Σμπατ Δ΄. Μαζί με τον αδελφό του Γκαριχπέτ, μεγάλωσε στην Περσική αυλή των Σασσανιδών του Χοσράοη Β΄ (βασ. 591–628). Μετά την ήττα της εξέγερσης του Βιστάμ, στην οποία ο πατέρας του έπαιξε καθοριστικό ρόλο, ο Βαραζτιρότς ονομάστηκε βασιλικός οινοχόος. Σε εκείνο το σημείο, ή μετά τη νίκη του Smbat επί των Εφθαλιτών το 608, έλαβε επίσης το τιμητικό όνομα Αιώνιος Χοσρόης (*Javitean Khosrow*).  

Το 628, ο Χοσρόης Β΄ ανατράπηκε μετά από μία συνωμοσία, στην οποία συμμετείχαν πολλοί ευγενείς Οίκοι, συμπεριλαμβανομένων των Βαραζτιρότς. Ως ανταμοιβή, ο νέος Πέρσης *[[σάχης]]*, Kαβάδης Β΄, διόρισε τον Βαραζτιρότς ως διοικητή (*[[μαρζμπάν|marzban)]]* της Αρμενίας, με τον βαθμό του ιλάρχου (*[[Ασπέτ|aspet]])*.   Ωστόσο σύντομα μάλωσε με τον Πέρση κυβερνήτη του γειτονικού Αζερμπαϊτζάν και κατέφυγε με την οικογένειά του στον Ρωμαίο Αυτοκράτορα Ηράκλειο, ο οποίος, μετά το τέλος του Βυζαντινο-Σασανιδικού πολέμου τού 602-628, διέμενε στην Αυλή του στη βόρεια Μεσοποταμία. Σύμφωνα με τον Αρμένιο χρονικογράφο Σεβεό, ο Ηράκλειος τον υποδέχθηκε με μεγάλες τιμές, του έδωσε πολύτιμα δώρα και «τον εξύψωσε πάνω από όλους τους πατρικίους του βασιλείου του».  Όμως το 635 ή το 637 ο Βαραζτίροτς ενεπλάκη σε συνωμοσία αρκετών Αρμένιων μεγιστάνων, για να ανατρέψουν και να δολοφονήσουν τον Ηράκλειο και να τον αντικαταστήσουν με τον γιο του, Ιωάννη Αθαλάριχο. Η συνωμοσία αποκαλύφθηκε και ο Βαραζτιρότς εξορίστηκε στην Αφρική. Η μεταχείριση που έλαβε ήταν πιο φιλεύσπλαχνη από αυτή των συνωμοτών του, καθώς είχε αντιταχθεί στη δολοφονία του Αυτοκράτορα. 

Στην επιθανάτιο κλίνη του το 641, ο Ηράκλειος έδωσε χάρη στον Βαραζτιρότς και έβαλε τον διάδοχό του, Κωνσταντίνο Γ΄ να ορκιστεί, ότι θα ανακαλούσε αυτόν και την οικογένειά του από την εξορία και θα αποκαταστήσει τις τιμές τους. Στην περίπτωση αυτή, ο Βαραζτιρότς ανακλήθηκε μόλις το 645/6, από τον Κώνστα Β' μετά από προτροπή του Θεόδωρου Ρστόνι. Ο Βαραζτιρότς κατέφυγε γρήγορα από την Κωνσταντινούπολη στην Αρμενία, αλλά μετά από διαβεβαιώσεις πίστης, ο Κώνστας Β΄ τον διόρισε τότε κυβερνήτη της Αρμενίας με τον υψηλό βαθμό του *[[Κουροπαλάτης|κουροπαλάτη]]*. Ωστόσο πριν προλάβει να περιβληθεί επίσημα το αξίωμα, αρρώστησε και απεβίωσε. Τάφηκε δίπλα στον πατέρα του στο Νταριβνκ, στο Koγκοβίτ. 

## Βιβλιογραφικές αναφορές


## Πηγές
* 
* 

Κατηγορία:Κουροπαλάτες
Κατηγορία:Βυζαντινοί φυλακισμένοι και κρατούμενοι
Κατηγορία:Βαγρατίδες
Επαρχία Αρνταχάν

Η **επαρχία Αρνταχάν** (, , ) είναι επαρχία στα βορειοανατολικά της Τουρκίας, στην άκρη της χώρας, όπου η Τουρκία συνορεύει με τη Γεωργία και την Αρμενία. Πρωτεύουσα της επαρχίας είναι η πόλη του Αρνταχάν.

## Παραπομπές


## Εξωτερικοί σύνδεσμοι

* Επίσημη ιστοσελίδα


Αρνταχαν
Κατηγορία:Τάο-Κλαρτζέτι
Σαχάκ Γ΄ Βαγρατιδών

Ο **Σαχάκ Γ΄** (αρμεν.: Sahak III Bagratuni, 1ο ήμισυ 8ου αι.), από τον Οίκο των Βαγρατιδών, ήταν Αρμένιος ευγενής. 

## Βιογραφία
Ήταν γιος του Μπαγκράτ, αδελφού του Σμπατ ΣΤ΄ πρίγκιπα της Αρμενίας. Υπηρέτησε ως πρίγκιπας της Αρμενίας υπό την κυριαρχία των Αββασιδών το 754–761. Ήταν εξάδελφος του Ασότ Γ΄ του *Τυφλού*. Τον Σαχάκ Γ΄ διαδέχθηκε ο μικρανιψιός του Σμπατ Ζ΄, γιος του Ασότ Γ΄.

## Παραπομπές σε πηγές


Κατηγορία:Βαγρατίδες
Ραχούλα Ιωαννίνων

H **Ραχούλα** είναι ορεινό χωριό της Ηπείρου στην Περιφερειακή Ενότητα Ιωαννίνων. 

## Γενικά στοιχεία
Η Ραχούλα βρίσκεται προς τα όρια με την Περιφερειακή Ενότητα Τρικάλων. Το χωριό είναι κτισμένο στις βόρειες πλαγιές του όρους Λάκμος (τμήμα της οροσειράς της νότιας Πίνδου) σε υψόμετρο 1.060 μέτρα. Απέχει 45 χλμ. ΒΑ. από την πόλη των Ιωαννίνων (οδικά - μέσω Εγνατίας) και 17 χλμ. Δ.-ΝΔ. από το Μέτσοβο  (έδρα του δήμου). 
Αναφέρεται επίσημα ως ξεχωριστός οικισμός για πρώτη φορά το 1961 με την παλιά του ονομασία *Άγιος Νικόλαος* να απογράφεται στην κοινότητα Μικρού Περιστερίου. Το 1963 με το ΦΕΚ 91Α - 13/06/1963 μετονομάστηκε σε Ραχούλα. Σύμφωνα με το σχέδιο Καλλικράτης ανήκει στην τοπική κοινότητα Μικρού Περιστερίου της δημοτικής ενότητας Εγνατίας που υπάγεται στο δήμο Μετσόβου και σύμφωνα με την απογραφή 2011 απογράφονται 27 κάτοικοι.
## Παραπομπές


Κατηγορία:Δήμος Μετσόβου
Κατηγορία:Χωριά της περιφερειακής ενότητας Ιωαννίνων
Επαρχία Ερζερούμ

Η **επαρχία Ερζερούμ** (), γνωστή και ως **Επαρχία Ερζουρούμ** ή **Επαρχία Θεοδοσιούπολης**, είναι επαρχία της Τουρκίας στην περιοχή της Ανατολικής Ανατολίας της χώρας.  Πρωτεύουσα της επαρχίας είναι η πόλη Ερζερούμ. Συνορεύει με τις επαρχίες Καρς και Αγρί στα ανατολικά, τις Μους και Μπινγκιόλ στα νότια, τις Ερζιντζάν και Μπαϊμπούρτ στα δυτικά, τις Ριζούντα και Αρτβίν στα βόρεια και την Αρνταχάν στα βορειοανατολικά. Ο Οκάυ Μέμις διορίστηκε κυβερνήτης της επαρχίας με προεδρικό διάταγμα στις 27 Οκτωβρίου 2018.

## Παραπομπές


## Εξωτερικοί σύνδεσμοι

* Επίσημη ιστοσελίδα

Ερζερουμ
Κατηγορία:Δυτική Αρμενία
Προσήλια Ιωαννίνων

Τα **Προσήλια** είναι ακατοίκητο ορεινό χωριό της Ηπείρου στην Περιφερειακή Ενότητα Ιωαννίνων, το οποίο βρίσκεται στα όρια με την Περιφερειακή Ενότητα Τρικάλων και είναι κτισμένο στις βόρειες πλαγιές του όρους Λάκμος (τμήμα της οροσειράς της νότιας Πίνδου) σε υψόμετρο 804 μέτρα. Απέχει 68 χλμ. ΝΑ. από την πόλη των Ιωαννίνων (οδικά - μέσω Πράμαντα) και 65 χλμ. Ν.-ΝΔ. από το Μέτσοβο (έδρα του δήμου - μέσω Χαλίκι). Βορειοδυτικά του χωριού περνά ο Μετσοβίτικος ποταμός και η Εγνατία Οδός. Αναφέρεται επίσημα ως ξεχωριστός οικισμός για πρώτη φορά το 1961 να απογράφεται στην κοινότητα Μικρού Περιστερίου. Σύμφωνα με το σχέδιο Καλλικράτης ανήκει στην τοπική κοινότητα Μικρού Περιστερίου της δημοτικής ενότητας Εγνατίας που υπάγεται στο δήμο Μετσόβου και σύμφωνα με την απογραφή 2011 δεν έχει μόνιμους κατοίκους.
## Παραπομπές


Κατηγορία:Δήμος Μετσόβου
Κατηγορία:Χωριά της περιφερειακής ενότητας Ιωαννίνων
Ερζιντζάν

Το **Ερζιντζάν** (τουρκικά: Erzincan· κουρδικά: Erzîngan), πρώην **Γερζνκά** (αρμενικά: Երզնկա), είναι η πρωτεύουσα της επαρχίας Ερζιντζάν στην ανατολική Τουρκία. Η πόλη είναι γνωστή στα ελληνικά με αρκετά ονόματα, με το αρχαιότερο όντας **Ακιλισηνή**. Κατά τη βυζαντινή εποχή αποκαλούνταν **Κελτζηνή** και **Κελεζηνή**, ενώ για ένα χρονικό διάστημα ονομαζόταν **Ιουστινιανόπολις εν Αρμενία**, προς τιμήν του αυτοκράτορα Ιουστινιανού.

## Σεισμοί
Στις 27 Δεκεμβρίου 1939 στις 01:57 UTC, η πόλη χτυπήθηκε από ισχυρό σεισμό 7,8 βαθμών της κλίμακας Ρίχτερ, τον μεγαλύτερο στη χώρα τα τελευταία 271 χρόνια, εξαιτίας του οποίου 32.968 άνθρωποι πέθαναν και περισσότεροι από 100.000 τραυματίστηκαν. Η πόλη καταστράφηκε σχεδόν ολοσχερώς και χρειάστηκε πολλά χρόνια για να ορθοποδήσει. Μέχρι πρόσφατα ήταν ο πιο φονικός σεισμός στην Τουρκία και ο πιο φονικός σεισμός στην Ανατολία από το 1268.  Τον ξεπέρασε ο σεισμός της 6ης Φεβρουαρίου 2023, όπου οι απώλειες, από τον σεισμό των 7,8 βαθμών της κλίμακας Ρίχτερ, ξεπέρασαν τους 54.000 

Στις 13 Μαρτίου 1992 στις 08:18 UTC, η πόλη χτυπήθηκε από ισχυρό σεισμό 6,8 βαθμών Ρίχτερ, με αποτέλεσμα να σκοτωθούν 652 άνθρωποι και περισσότεροι από 2.000 να τραυματιστούν.
Η πόλη υπέστη σοβαρές ζημιές: 150 κτίρια κατέρρευσαν και 8.000 άλλα υπέστησαν ανεπανόρθωτες ζημιές.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Τουρκίας
Παρμαίν

Το **Παρμαίν** (γαλλικά: *Parmain*) είναι γαλλική κοινότητα στο νομό του Βαλ-ντ'Ουάζ, στη διοικητική περιοχή της Ιλ-ντε-Φρανς.

Οι κάτοικοί του είναι γνωστοί ως Παρμινουά (γαλλικά: *Parminois*).

## Παραπομπές


Κατηγορία:Κοινότητες του Βαλ-ντ'Ουάζ
Σανουά

Το **Σανουά** (, ) είναι γαλλική κοινότητα στον νομό του Βαλ-ντ'Ουάζ, στη διοικητική περιοχή της Ιλ-ντε-Φρανς.

Οι κάτοικοί του είναι γνωστοί ως Σανουαζιέν ().

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες του Βαλ-ντ'Ουάζ
Σιούτσος Ιωαννίνων

Ο **Σιούτσος** είναι ορεινό χωριό της Ηπείρου στην Περιφερειακή Ενότητα Ιωαννίνων, το οποίο βρίσκεται ανατολικά από τον Μετσοβίτικο ποταμό σε υψόμετρο 593 μέτρα. Απέχει 46 χλμ. Α.-ΒΑ. (οδικά - μέσω Εγνατίας) από την πόλη των Ιωαννίνων (μέσω Εγνατίας), 22 χλμ. Δ.-ΝΔ. από το Μέτσοβο  (έδρα του δήμου). Αναφέρεται επίσημα ως ξεχωριστός οικισμός για πρώτη φορά το 1961 να απογράφεται στην κοινότητα Μικράς Γότιστας. Σύμφωνα με το σχέδιο Καλλικράτης, μαζί με την Μικρή Γότιστα, τον Άγιο Μηνά, τη Μπάτζα και τα Ριζά αποτελούν την τοπική κοινότητα Μικράς Γότιστα της δημοτικής ενότητας Εγνατίας που υπάγεται στο δήμο Μετσόβου και σύμφωνα με την απογραφή 2011 απογράφονται 31 κάτοικοι.

## Παραπομπές


Κατηγορία:Δήμος Μετσόβου
Κατηγορία:Χωριά της περιφερειακής ενότητας Ιωαννίνων
Τερεζίν

Το **Τερεζίν** (τσέχικα: Terezín, γερμανικά: *Theresienstadt*) είναι πόλη στην Τσεχία. Ο πληθυσμός του είναι περίπου 2.900 κάτοικοι. Είναι ένα πρώην στρατιωτικό φρούριο που αποτελείται από την ακρόπολη και την παρακείμενη πόλη της φρουράς. Το κέντρο της πόλης είναι καλά διατηρημένο και προστατεύεται από το νόμο ως περιτοιχισμένο αστικό μνημείο. Το Τερεζίν είναι η πιο διαβόητη τοποθεσία του διαβόητου ναζιστικού Γκέτο του Τερέζιενσταντ.

Είναι διάσημο καθώς εκεί φυλακίστηκε ο Γκαβρίλο Πρίντσιπ, ο δολοφόνος του Φραγκίσκου Φερδινάνδου της Αυστρίας και της γυναίκας του, αλλά και από ότι φαίνεται και η αιτία του Α΄ Παγκόσμιου Πολέμου.

## Ιστορία

## Αδελφοποιημένες πόλεις
Το Τερεζίν είναι αδελφοποιημένο με τις:
* Ντέμπνο, Πολωνία
* Κομάρνο, Σλοβακία
* Στράουσμπεργκ, Γερμανία

## Παραπομπές


## Εξωτερικοί σύνδεσμοι

*Επίσημη τουριστική πύλη  (αγγλικά)
*Πληροφορίες για το φρούριο
*A Visit to Terezín, an article from Think Prague Magazine with pictures (αγγλικά)
*Πληροφορίες για το φρούριο (τσέχικα)
*Μνημείο του Τερεζίν

Κατηγορία:Πόλεις της Τσεχίας
Κατηγορία:Φρούρια στην Τσεχία
Κατηγορία:Τοποθεσίες του Β' Παγκοσμίου Πολέμου στην Τσεχία
Μήλο του Αδάμ

Το **μήλο του Αδάμ**, ή **προεξοχή του λάρυγγα** (καθομιλουμένη: καρύδι), είναι το εξόγκωμα ή η προεξοχή στον ανθρώπινο λαιμό που σχηματίζεται από τη γωνία του θυρεοειδούς χόνδρου που περιβάλλει τον λάρυγγα, το οποίο παρατηρείται ειδικά στους άνδρες.

## Δομή
Η δομή του μήλου του Αδάμ σχηματίζει ένα εξόγκωμα κάτω από το δέρμα. Είναι συνήθως μεγαλύτερο και αισθητό στους ενήλικες άνδρες, επειδή το μέγεθός του στους άνδρες τείνει να αυξάνεται σημαντικά κατά την εφηβεία ως αποτέλεσμα ορμονικών αλλαγών. Στις γυναίκες, όπου βρίσκεται στο άνω άκρο του θυρεοειδούς χόνδρου, το εξόγκωμα είναι πολύ λιγότερο ορατό ή δεν διακρίνεται.

## Λειτουργία
Το μήλο του Αδάμ, σε σχέση με τον θυρεοειδή χόνδρο που το σχηματίζει, βοηθά στην προστασία των τοιχωμάτων και του μετωπιαίου τμήματος του λάρυγγα, συμπεριλαμβανομένων των φωνητικών χορδών (που βρίσκονται ακριβώς πίσω από αυτό).

Μια άλλη λειτουργία του μήλου του Αδάμ σχετίζεται με την εμβάθυνση της φωνής. Κατά την εφηβεία, ο θυρεοειδής χόνδρος αναπτύσσεται μαζί με το λάρυγγα. Κατά συνέπεια, η προεξοχή του λάρυγγα μεγαλώνει σε μέγεθος κυρίως στους άνδρες και, ως αποτέλεσμα, ο άνδρας παίρνει μια πιο βαθιά νότα φωνής.

## Κοινωνία και πολιτισμός
Η αισθητική επέμβαση για την αναμόρφωση του μήλου του Αδάμ ονομάζεται χονδρολαρυγγοπλαστική (μείωση θυρεοειδούς χόνδρου). Η χειρουργική επέμβαση είναι αποτελεσματική, έτσι ώστε οι επιπλοκές τείνουν να είναι λίγες και, εάν υπάρχουν, παροδικές.

## Ετυμολογία
δεξιά|μικρογραφία|260x260εσ| Παράδειγμα ανδρικής προεξοχής του λάρυγγα (μπροστινή όψη)
δεξιά|μικρογραφία|260x260εσ| Παράδειγμα ανδρικής προεξοχής του λάρυγγα (πλάγια όψη)
Η φράση «μήλο του Αδάμ» είναι ένα μεταφραστικό δάνειο του λατινικού *pomum Adami*, το οποίο βρίσκεται στα ευρωπαϊκά ιατρικά κείμενα ήδη από το 1600.

Ο γλωσσολόγος Αλεξάντερ Γκόντε πρότεινε το 1968 ότι η λατινική φράση *pomum Adami* (κυριολεκτικά: «μήλο του Αδάμ») ήταν λάθος μετάφραση του εβραϊκού *tappuach ha adam* που σημαίνει «αρσενικό εξόγκωμα». Η σύγχυση υποτίθεται ότι οφειλόταν στο γεγονός ότι στην εβραϊκή γλώσσα το κύριο όνομα «Αδάμ» (אדם) κυριολεκτικά σημαίνει «άνθρωπος» και η λέξη για «μήλο» είναι παρόμοια με τη λέξη *tafuach (*«*ταφουάχ*») που σημαίνει «πρησμένο», άρα σε συνδυασμό: το πρήξιμο ενός άνδρα.

Ο ιατρικός όρος «prominentia laryngea» (προεξοχή του λάρυγγα) εισήχθη από την *Basle Nomina Anatomica* το 1895.

## Πρόσθετες εικόνες

Αρχείο:Slide9lll.JPG|Προεξοχή του λάρυγγα
Αρχείο:Slide5mmm.JPG|Προεξοχή του λάρυγγα
Αρχείο:Slide7ooo.JPG|Προεξοχή του λάρυγγα


## Δείτε επίσης
* Λάρυγγας
* Υοειδές οστό

## Παραπομπές


Κατηγορία:Δευτερεύοντα σεξουαλικά χαρακτηριστικά
Κατηγορία:Ανθρώπινη κεφαλή και λαιμός
Κατηγορία:Αδάμ και Εύα
Πιπεκολικό οξύ

μικρογραφία|240x240εσ|Η χημική δομή του πιπεκολικού οξέος.
Το **πιπεκολικό οξύ** (αγγλ. *pipecolic acid*), αλλιώς γνωστό και ως πιπεριδινο-2-καρβοξυλικό οξύ, είναι οργανική ένωση με το χημικό τύπο HNC5H9CO2H. Είναι ένα παράγωγο καρβοξυλικού οξέος της πιπεριδίνης και, ως εκ τούτου, είναι ένα αμινοξύ, αν και δεν είναι γενετικά κωδικοποιημένο. Όπως πολλά άλλα α-αμινοξέα, το πιπεκολικό οξύ είναι χειρόμορφο, αν και το S-στερεοϊσομερές του είναι το πιο κοινό. Έχει στερεά μορφή (υπό κανονικές φυσικές συνθήκες) και είναι εντελώς άχρωμο.

Η βιοσύνθεσή του ξεκινά από τη λυσίνη. Μία πρωτεΐνη (γνωστή ως CRYM), που είναι ειδική για ταξόνια η οποία δεσμεύει τις λεγόμενεςθυρεοειδοτρόπους ορμόνες, εμπλέκεται στη βιοσυνθετική οδό του πιπεκολικού οξέος.

## Ιατρική
Συσσωρεύεται κατά την πιπεκολική οξαιμία. Το πιπεκολικό οξύ μπορεί να συσχετιστεί και με ορισμένες μορφές επιληψίας.

## Εμφάνιση και αντιδράσεις
Όπως τα περισσότερα αμινοξέα, το πιπεκολικό οξύ είναι χηλικός παράγοντας. Ένα σύμπλοκό του είναι το Cu (HNC5 H9CO2)2 (H2O)2.

Το πιπεκολικό οξύ εντοπίστηκε στον μετεωρίτη Murchison. Εμφανίζεται επίσης στα φύλλα του είδους *Myroxylon*, ενός δασικού δέντρου στη Λατινική Αμερική.

## Παραπομπές

 
Κατηγορία:Καρβονικά οξέα
Κατηγορία:Πιπεριδίνες
Πωλ Λακόμπ (καλαθοσφαιριστής)

Ο **Πωλ Λακόμπ** (Βενσιέ, 12 Ιουνίου 1990), είναι Γάλλος επαγγελματίας καλαθοσφαιριστής για την ΣΙΓ Στρασμπούρ του Πρωταθλήματος Γαλλίας. 

## Επαγγελματική σταδιοδρομία
Ο Λακόμπ κατέκτησε το Γαλλικό Πρωτάθλημα το 2009. Κέρδισε το Γαλλικό Λιγκ Καπ το 2010, το 2015 και το 2018. Κέρδισε επίσης το Κύπελλο Γαλλίας το 2015.

Το 2017 ανακηρύχθηκε ο πιο βελτιωμένος παίχτης του Πρωταθλήματος Γαλλίας.

Στις 31 Οκτωβρίου 2022, έλυσε το συμβόλαιό του με τη Βιλερμπάν, καθώς δεν έβρισκε χρόνο συμμετοχής και επέστρεψε επίσημα στην Στρασμπούρ.

## Εθνική Ομάδα
Ο Λακόμπ ήταν μέλος των γαλλικών εθνικών ομάδων κάτω των 18, κάτω των 19 και κάτω των 20 ετών.

Ενώ έπαιζε με την εθνική ομάδα ανδρών της Γαλλίας, ο Λακόμπ κέρδισε το χάλκινο μετάλλιο στο Παγκόσμιο Κύπελλο Καλαθοσφαίρισης της FIBA του 2019.

## Παραπομπές


## Εξωτερικοί σύνδεσμοι
* Προφίλ Euroleague.net
* Προφίλ FIBA
* Προφίλ FIBA Ευρώπης
* Προφίλ ProBallers.com
* Προφίλ στην Ιστοσελίδα του Γαλλικού Πρωταθλήματος (στα Γαλλικά)
* Προφίλ Eurobasket.com

Κατηγορία:Γάλλοι καλαθοσφαιριστές
Κατηγορία:Σμολ φόργουορντ
Κατηγορία:Σούτινγκ γκαρντ
Κατηγορία:Καλαθοσφαιριστές Εθνικής Γαλλίας
Κατηγορία:Καλαθοσφαιριστές Στρασμπούρ Ίλκιρχ-Γκράφενσταντεν Μπασκέτ
Κατηγορία:Καλαθοσφαιριστές ΑΣΒΕΛ Βιλερμπάν
Κατηγορία:Καλαθοσφαιριστές ΑΣ Μονακό
Κατηγορία:Καλαθοσφαιριστές Πρωταθλήματος Γαλλίας
Τζέρελ Μπλάσινγκεϊμ

Ο **Τζέρελ Ρομέιν Μπλάσινγκεϊμ** (γεννήθηκε στις 12 Σεπτεμβρίου 1981) είναι Αμερικανός επαγγελματίας καλαθοσφαιριστής για την AIK Μπάσκετ της Σουηδικής 2ης Κατηγορίας . Έχει ύψος 1,75 μέτρων και παίζει στη θέση του πόιντ γκαρντ.

## Ερασιτεχνική σταδιοδρομία
Ο Μπλάσινγκεϊμ έπαιξε στο Λύκειο Ρεντιρέξιον στο Μπρούκλιν της Νέας Υόρκης, προτού φοιτήσει στο Κολέγιο του Λος Άντζελες, όπου βοήθησε την ομάδα να κερδίσει το Πολιτειακό Πρωτάθλημα της Καλιφόρνιας την περίοδο 2002-03. Ονομάστηκε Πολυτιμότερος Παίχτης (MVP) του πολιτειακού τουρνουά και ήταν μια επιλογή για την Διάσκεψη Νότιας Ακτής εκείνη τη χρονιά.

Αργότερα μεταγράφηκε στο UNLV, όπου είχε κατά μέσο όρο 11,2 πόντους κατά μέσο όρο και 6,6 ασίστ στη νεανική του χρονιά (2003–04). Στον τελευταίο χρόνο, είχε κατά μέσο όρο 8,9 πόντους μέσο όρο και 5,5 ασίστ μέσο όρο. 

## Επαγγελματική πορεία
Πριν ξεκινήσει την αγωνιστική πορεία του στη Φινλανδία, ο Μπλάσινγκεϊμ έπαιξε με τη Μακάμπι Ρισόν Λεζιόν στο Ισραηλινό Πρωτάθλημα. Έπαιξε επίσης στη Σουηδική 1η Κατηγορία, με τους Σόλνα Βίκινγκς . Πριν από την θητεία του με τη Σόλνα, έπαιξε με την ΕΝΑΔ στο Κυπριακό Πρωτάθλημα και με την ΑΕΚ στο Ελληνικό Πρωτάθλημα . Για την περίοδο 2009–10, ήταν ο βασικός γκαρντ για την ΜΚ Οντέσα στην Ουκρανία. Τη χρονιά 2010–11 ο Μπλάσινγκεϊμ ήταν βασικός παίκτης για την Ενέργα Τσάρνι Σλουπσκ, την κορυφαία ομάδα του Πολωνικού Πρωταθλήματος. Τη χειμερινή περίοδο η Ενέργκα Τσάρνι Σλουπσκ τελείωσε με επίδοση νικών-ηττών 10–1 και ο Μπλάσινγκεϊμ είχε κατά μέσο όρο 12,4 πόντους ανά παιχνίδι και 6,2 ασίστ ανά αγώνα. Τον Αύγουστο του 2011 υπέγραψε με την Ασέκο Πρόκομ Γκντίνια .  Μετά από μιάμιση χρονιά στην Πολωνία, ο Μπλάσινγκεϊμ πήγε στην Κροατία, υπογράφοντας στη Τσιμπόνα Ζάγκρεμπ . Τους βοήθησε να κερδίσουν τον τίτλο του Αδριατικού Πρωταθλήματος την περίοδο 2013–14 . Τον Δεκέμβριο του 2014 έλυσε το συμβόλαιό του με την Τσιμπόνα. 

Στις 7 Δεκεμβρίου 2014 υπέγραψε με την πολωνική ομάδα Ενέργκα Τσάρνι Σλουπσκ .  Στις 9 Ιανουαρίου 2017, χώρισε τους δρόμους του με την Τσάρνι Σλουπσκ.  Στις 24 Ιανουαρίου 2017 επέστρεψε στό Ελληνικό Πρωτάθλημα και υπέγραψε στον Προμηθέα Πατρών για να αντικαταστήσει τον τραυματία Κέιντρεν Κλαρκ, ο οποίος έμεινε ελεύθερος. 

## Παραπομπές


## Εξωτερικοί σύνδεσμοι
* Προφίλ στο realgm.com
* Προφίλ στην Ιστοσελίδα του Πολωνικού Πρωταθλήματος  (στα Πολωνικά)
* Προφίλ στην Ιστοσελίδα του Φινλανδικού Πρωταθλήματος 

Κατηγορία:Πόιντ γκαρντ
Κατηγορία:Καλαθοσφαιριστές Προμηθέα Πατρών
Κατηγορία:Καλαθοσφαιριστές Ολιμπίκ Αντίμπ
Κατηγορία:Καλαθοσφαιριστές Μακάμπι Ρισόν ΛεΖιόν
Κατηγορία:Καλαθοσφαιριστές Τσιμπόνα Ζάγκρεμπ
Κατηγορία:Καλαθοσφαιριστές Πρωταθλήματος Ισραήλ
Κατηγορία:Καλαθοσφαιριστές Ελάν Μπεαρναί Πω-Λακ-Ορτέζ
Κατηγορία:Καλαθοσφαιριστές Ασέκο Γκντίνια
Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Αδριατικής Λίγκας
Ζαν-Φρανσουά Υ

Ο **Ζαν-Φρανσουά Υ** (γαλλικά: Jean-François Hue), 1751 - 1823, ήταν Γάλλος ζωγράφος του 18ου και 19ου αιώνα, γνωστός για τα τοπία και τις θαλασσογραφίες του.

## Βιογραφικά στοιχεία
Ο Ζαν-Φρανσουά Υ γεννήθηκε στις 2 Δεκεμβρίου 1751 στο Σαιντ-Αρνού-αν-Ιβλίν, κοντά στις Βερσαλλίες. Παθιασμένος με τη ζωγραφική, άφησε το πατρικό του σπίτι και εγκαταστάθηκε πρώτα στις Βερσαλλίες και μετά στο Παρίσι. Το 1782, έγινε δεκτός στη Βασιλική Ακαδημία Ζωγραφικής και Γλυπτικής χάρη στο έργο του *Άποψη στο δάσος του Φονταινεμπλώ*. Οι κύριες πηγές έμπνευσής του για τα έργα του ήταν τα μεγάλα του ταξίδια.

Το ταλέντο και η ικανότητά του στο σχέδιο έγιναν αντιληπτά από νωρίς από τον Ζοζέφ Βερνέ. Αρχικά, υπήρξε μαθητής του Γκαμπριέλ-Φρανσουά Ντουαγιέν στο Παρίσι. Στη συνέχεια, μπήκε στο εργαστήριο του Ζοζέφ Βερνέ όπου καλλιέργησε το ταλέντο του ως ζωγράφος τοπίων και θαλασσογραφιών. Μετά τον θάνατο του Βερνέ φιλοδοξούσε να διοριστεί αυλικός ζωγράφος, αλλά καθώς δεν είχε καμία πολιτική προστασία ή προστάτη που τον στήριζε οικονομικά, αυτό αποδείχθηκε αδύνατο. Μετά το ξέσπασμα της Γαλλικής Επανάστασης επέζησε από το καθεστώς της Τρομοκρατίας ακριβώς επειδή δεν είχε ποτέ συνδεθεί στενά με τη μοναρχία.

Το 1791, η Συντακτική Συνέλευση του ζήτησε να ολοκληρώσει τη σειρά πινάκων των θαλάσσιων λιμανιών της Γαλλίας, που είχε αρχίσει ο Ζοζέφ Βερνέ από το 1763. Αυτοί οι πίνακες εκτέθηκαν στη γκαλερί του παλατιού του Λουξεμβούργου. Έχοντας γίνει σύμβουλος της Ακαδημίας, μεταξύ 1792 και 1798, δημιούργησε μια σειρά από έξι πίνακες με θέμα τα λιμάνια της Βρετάνης.

Πέθανε στο Παρίσι στις 26 Δεκεμβρίου 1823.

## Επιλογή έργων

Αρχείο:Naufrage_devant_Saint-Malo_fin_du_XVIIIeme_siècle.jpg|*Ναυάγιο ανοιχτά του [[Σαιν-Μαλό]]*, ανάμεσα 1775 και 1800, Εθνικό Ναυτικό Μουσείο
Αρχείο:Battle_of_Grenada_mg_9372.jpg|*Η μάχη της [[Γρενάδα|Γρενάδας]]*, Παρίσι, Εθνικό Ναυτικό Μουσείο
Αρχείο:Incendie Granville 1793.JPG|*Η πυρκαγιά της [[Γκρανβίλ]] κατά τον [[Πόλεμος της Βανδέας|πόλεμο της Βανδέας]]* (1800), Μουσείο ιστορίας της Βανδέας
Αρχείο:Jean-François Hue Port de Brest 1793, 2.JPG|*Το λιμάνι της [[Βρέστη|Βρέστης]]* (1793)
Αρχείο:Vue de la rade de Brest, prise au bas de la batterie du château Jean-François Hue.jpg|*Άποψη του λιμανιού της Βρέστης, από το κάστρο*, παλάτι του Λουξεμβούργου
Αρχείο:Naufrage - Jean-François Hue - musée d'art et d'histoire de Saint-Brieuc, 211b.jpg|*Ναυάγιο*, Μουσείο Τέχνης και Ιστορίας του Σαιν-Μπριέκ


## Παραπομπές


## Εξωτερικοί σύνδεσμοι
* 

 

Κατηγορία:Γάλλοι ζωγράφοι του 18ου αιώνα
Κατηγορία:Γάλλοι ζωγράφοι του 19ου αιώνα
Αγία Τριάδα Μαρκοπούλου Αττικής

Η **Αγία Τριάδα** είναι οικισμός του δήμου Μαρκοπούλου Μεσογαίας, της περιφερειακής ενότητας Ανατολικής Αττικής, στην περιφέρεια Αττικής, σύμφωνα με το πρόγραμμα *Καλλικράτης*.

## Γεωγραφία
Η Αγία Τριάδα είναι πεδινός οικισμός της ανατολικοκεντρικής Αττικής, στον δρόμο που οδηγεί από το Μαρκόπουλο προς το Πόρτο Ράφτη και σε μέσο σταθμικό υψόμετρο 40. Απέχει 30 χλμ. περίπου ΝΑ. της Αθήνας.

## Πληθυσμός

## Διοικητικές μεταβολές μέχρι τον «Καλλικράτη»
Η Αγία Τριάδα αναγνωρίστηκε το 1981 και προσαρτήθηκε στον δήμο Μαρκοπούλου Μεσογαίας

(Πηγή: https://www.eetaa.gr/metaboles/oikmet_details.php?id=26535)

## Αξιοθέατα

* Το «Ολυμπιακό Ιπποδρόμιο», απέναντι από τον οικισμό

## Παραπομπές


## Πηγές

* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Δομή, 2002-4
* Οργανισμός εκδόσεων «Ελλάδα», χάρτες (Βαρελάς)
* Χάρτες «ROAD» (Αττική)

Κατηγορία:Χωριά της περιφερειακής ενότητας Ανατολικής Αττικής
Κατηγορία:Δήμος Μαρκόπουλου Μεσογαίας
Χαρνάζ Σάντχου

Η **Χαρνάαζ Σαντού** (πλήρες όνομα: *Harnaaz Kaur Sandhu* Χαρνάαζ Καούρ Σαντού, γεννήθηκε 3 Μαρτίου 2000) είναι Ινδή μοντέλο και Μις Υφήλιος το 2021. Προηγουμένως στέφθηκε Μις Ντίβα 2021.

## Βιογραφία
Γεννήθηκε στο χωριό Κοχάλι στην περιφέρεια Γκουρντασπούρ της ινδικής πολιτείας Παντζάμπ. Ο πατέρας της, Πριταμπάλ Σάιν Σαντού είναι μεσίτης, ενώ η μητέρα της, Ραμπιντέρ Καούρ Σαντού, γυναικολόγος. Έχει έναν μεγαλύτερο αδελφό, τον Χαρνούρ.

Το 2006, η οικογένεια μετακόμισε στην Αγγλία, πριν επιστρέψει στην Ινδία δύο χρόνια αργότερα και εγκατασταθεί στο Τσαντίγκαρ. Η Σάντχου φοίτησε στο δημόσιο σχολείο Σιβαλίκ και στο Μεταπτυχιακό Κυβερνητικό Κολλέγιο για κορίτσια, και τα δύο στο Τσαντίγκαρ. Πριν στεφθεί Μις Υφήλιος, ακολουθούσε μεταπτυχιακό στη δημόσια διοίκηση.

Στις 30 Σεπτεμβρίου 2021, η Σαντού στέφθηκε Μις Ντίβα 2021. Ως Μις Ντίβα, έλαβε το δικαίωμα να εκπροσωπήσει την Ινδία στον διαγωνισμό Μις Υφήλιος που πραγματοποιήθηκε στις 12 Δεκεμβρίου 2021 στο Εϊλάτ του Ισραήλ και κέρδισε τον τίτλο. Μετά τη νίκη της, έγινε η τρίτη Ινδή που στέφθηκε Μις Υφήλιος. 

## Παραπομπές


## Εξωτερικοί σύνδεσμοι
* 

Κατηγορία:Ινδές ηθοποιοί
Κατηγορία:Μις Υφήλιος
Κατηγορία:Ινδές μοντέλα
Λαβέλ Φέλτον

Ο **Λαβέλ Αρ Φέλτον** (5 Οκτωβρίου 1979 – 13 Αυγούστου 2009) ήταν Αμερικανός επαγγελματίας καλαθοσφαιριστής που έπαιζε στα ευρωπαϊκά επαγγελματικά πρωταθλήματα καλαθοσφαίρισης.

## Ερασιτεχνική σταδιοδρομία
Με το προσωνύμιο "Βελ" ή "Ρόμι", είχε παίξει στο Λύκειο Μάντισον στο Μιλγουόκι και στη συνέχεια έπαιξε κολεγιακό μπάσκετ με τους Μπουλντόγκς του Τεχνολογικού Πανεπιστημίου της Λουιζιάνα, όπου είχε μέσο όρο 13,7 πόντους και 5,1 ριμπάουντ σε ένα παιχνίδι το 2002–03.

## Επαγγελματική πορεία
Ξεκίνησε την επαγγελματική του πορεία στην Μπουγιούκ Κολέζι του Τουρκικού Πρωταθλήματος για δύο χρόνια, προτού πάει σε Ελλάδα και Γαλλία και τελικά καταλήξει στη Γερμανία παίζοντας για τον σύλλογο Πάντερμπορν Μπάσκετς στο Γερμανικό Πρωτάθλημα, βοηθώντας τον σύλλογο να φτάσει στα πλέι οφ.

## Θάνατος και εμπλοκή
Ο Φέλτον ήταν έξω με φίλους σε ένα νυχτερινό κέντρο διασκέδασης το πρωί της 12ης Αυγούστου 2009. Γιόρταζαν την πρόσφατη επιτυχία του, καθώς επρόκειτο να υπογράψει νέο συμβόλαιο στη Γερμανία. Ο Λαβέλ πυροβολήθηκε θανάσιμα και τραυματίστηκε σοβαρά από άγνωστους ένοπλους ενώ βρισκόταν στη θέση του οδηγού του και επρόκειτο να αναχωρήσει από ένα βενζινάδικο του Μιλγουόκι γύρω στις 2την νύχτατοπική ώρα, πεθαίνοντας από τα τραύματά του μόλις μία μέρα αργότερα. Είχε έναν πεντάχρονο θετό γιο, έναν γιο τεσσάρων ετών και μία κόρη δύο ετών με την κοπέλα του.

Βρέθηκαν στοιχεία στον χώρο στάθμευσης του βενζινάδικου, καθώς και στην παρακείμενη αυλή, τα οποία έδειξαν ότι οι ένοπλοι είχαν πυροβολήσει νότια στην αυλή προς τα βόρεια προς το βενζινάδικο σε κοντινή απόσταση, γεγονός που επιβεβαίωσε περαιτέρω ότι αυτή ήταν μία σκόπιμη ενέργεια εναντίον του Φέλτον. Για αρκετά χρόνια, ερευνητές του Αστυνομικού Τμήματος του Μιλγουόκι έχουν λάβει πληροφορίες για την υπόθεση, αλλά δεν έχουν απαγγελθεί κατηγορίες. Τον Ιούλιο του 2019, εντοπίστηκε το πυροβόλο όπλο που χρησιμοποιήθηκε για τη δολοφονία του Φέλτον, ενώ βρισκόταν σε εξέλιξη μία ξεχωριστή έρευνα που έφερε ερευνητή στη Βόρεια Πλευρά του Μιλγουόκι κοντά στην τοποθεσία του βενζινάδικου.

## Δείτε επίσης
* Κατάλογος καλαθοσφαιριστών που πέθαναν κατά τη διάρκεια της σταδιοδρομίας τους
* Κατάλογος ανεξιχνίαστων δολοφονιών

## Παραπομπές


Κατηγορία:Καλαθοσφαιριστές Σάιενς Σίτι Γένα
Κατηγορία:Καλαθοσφαιριστές Ηρακλή Θεσσαλονίκης
Κατηγορία:Καλαθοσφαιριστές ΑΣΒΕΛ Βιλερμπάν
Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές ΑΕΚ
Επαρχία Τούντζελι

Η **επαρχία Τούντζελι** (, ), πρώην **επαρχία Ντερσίμ**, βρίσκεται στην περιοχή Ανατολικής Ανατολίας της Τουρκίας. Είναι η λιγότερο πυκνοκατοικημένη επαρχία της Τουρκίας και ονομάστηκε αρχικά Επαρχία Ντερσίμ (Dersim vilayeti), στη συνέχεια υποβιβάστηκε σε διαμέρισμα (Dersim kazası) και ενσωματώθηκε στην επαρχία Έλαζιγ το 1926. Η επαρχία αποτελεί τμήμα του Τουρκικού Κουρδιστάν και έχει κουρδική πλειοψηφία. Επιπλέον, είναι η μόνη επαρχία στην Τουρκία με πλειοψηφία τους Αλεβίτες.

## Παραπομπές


## Εξωτερικοί σύνδεσμοι

* Επίσημη ιστοσελίδα

Τουντζελι
Κατηγορία:Τουρκικό Κουρδιστάν